Ποια είναι μια δίκαιη τιμωρία
για τον φόνο;
Πριν από 30 χρόνια, σκότωσα κάποιον.
Και για το έγκλημα αυτό
καταδικάστηκα σε θάνατο.
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΤΟ 1976,
ΠΑΝΩ ΑΠΟ 1.100 ΑΝΘΡΩΠΟΙ
ΕΧΟΥΝ ΚΑΤΑΔΙΚΑΣΤΕΙ ΣΕ ΘΑΝΑΤΟ ΓΙΑ ΦΟΝΟ ΣΤΟ ΤΕΞΑΣ.
ΠΑΝΩ ΑΠΟ 270 ΑΠΟ ΑΥΤΕΣ ΤΙΣ ΠΟΙΝΕΣ ΑΡΓΟΤΕΡΑ ΜΕΙΩΘΗΚΑΝ Ή ΑΝΑΤΡΑΠΗΚΑΝ.
ΜΟΛΙΣ ΕΠΤΑ ΚΑΤΑΔΙΚΑΣΜΕΝΟΙ ΔΟΛΟΦΟΝΟΙ, ΟΜΩΣ,
ΕΧΟΥΝ ΑΠΟΦΥΛΑΚΙΣΤΕΙ ΑΠΟ ΤΗΝ ΠΤΕΡΥΓΑ ΘΑΝΑΤΟΠΟΙΝΙΤΩΝ ΤΟΥ ΤΕΞΑΣ.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 999005.
Αν μ' είχαν εκτελέσει, θα μου άξιζε.
Μα θεωρώ πως ο Θεός είχε σπουδαιότερο σχέδιο και σκοπό για μένα.
Κάποιοι θα πουν "Έπρεπε να πεθάνεις, δεν αξίζεις",
μα ο Θεός είναι ο δικαστής κι οι ένορκοί μου.
Ζητώ μόνο μια ευκαιρία απ' τους ανθρώπους.
Ανοίξτε την καρδιά σας.
Μην είστε τόσο επικριτικοί.
Είμαι ένα κινούμενο θαύμα, το δέχεστε δεν το δέχεστε.
Δεν θα μου το στερήσετε αυτό.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΚΟΜΗΤΕΙΑ ΜΠΡΑΖΟΡΙΑ, ΤΕΞΑΣ
ΜΟΝΑΔΑ ΓΟΥΕΪΝ ΣΚΟΤ ΥΠΟΥΡΓΕΙΟ ΔΙΚΑΙΟΣΥΝΗΣ ΤΕΞΑΣ
ΤΟ 1991, Ο ΝΤΕΪΛ ΣΙΓΚΛΕΡ ΚΑΤΑΔΙΚΑΣΤΗΚΕ ΣΕ ΘΑΝΑΤΟ
ΓΙΑ ΤΟΝ ΘΑΝΑΣΙΜΟ ΠΥΡΟΒΟΛΙΣΜΟ ΤΟΥ ΤΖΟΝ ΖΕΛΤΝΕΡ.
Θα κάτσω πιο στητός στην καρέκλα.
Εντάξει τώρα;
Ντέιλ, με βλέπεις;
Ναι.
ΕΧΕΙ ΠΕΡΑΣΕΙ 27 ΧΡΟΝΙΑ ΚΑΙ 5 ΜΗΝΕΣ ΣΤΗ ΦΥΛΑΚΗ.
Ονομάζομαι Ντέιλ Γουέιν Σίγκλερ.
Γεννήθηκα
στις 10 Μαΐου 1967.
Γεννήθηκα στο Ντάνβιλ του Ιλινόι.
Για να καταλάβετε όλη την ιστορία, πρέπει να καταλάβετε
από πού ξεκίνησαν όλα.
Η μητέρα μου ήταν ξαναπαντρεμένη, με δύο γιους.
Όταν τη γνώρισε ο πατέρας μου, περνούσε πολλά στη ζωή της.
Έμεινε έγκυος στα 15 πρώτη φορά.
Και ήταν ένα παιδί, ουσιαστικά, που έψαχνε τον σκοπό και τη θέση της στη ζωή.
Ένα παιδί που έκανε παιδιά.
Ο πατέρας μου έχασε τη δουλειά του.
Τον έπιασε...
μεγάλη απελπισία,
μεγάλη απογοήτευση.
Κι έγινε πολύ βίαιος,
οπότε ξεσπούσε στα παιδιά του, στη μητέρα μου.
Τον έχω δει να δέρνει τόσο άσχημα τη μητέρα μου,
που...
είχε μελανιασμένα μάτια.
Σχισμένο χείλος.
Κοιμόταν μ' ένα χασαπομάχαιρο κάτω απ' το μαξιλάρι της.
Γιατί φοβόταν πως...
είτε...
είτε εκείνη
είτε κάποιο απ' τα παιδιά,
θα παθαίναμε μεγάλο κακό.
ΟΤΑΝ Ο ΣΙΓΚΛΕΡ ΗΤΑΝ 12 ΕΤΩΝ, ΟΙ ΓΟΝΕΙΣ ΤΟΥ ΧΩΡΙΣΑΝ.
ΤΑ ΥΠΟΛΟΙΠΑ ΠΑΙΔΙΚΑ ΤΟΥ ΧΡΟΝΙΑ ΤΑ ΠΕΡΑΣΕ ΜΕ ΤΗ ΜΗΤΕΡΑ ΚΑΙ ΤΟΥΣ ΑΔΕΛΦΟΥΣ ΤΟΥ,
ΜΕΤΑΚΟΜΙΖΟΝΤΑΣ ΑΠΟ ΠΟΛΙΤΕΙΑ ΣΕ ΠΟΛΙΤΕΙΑ.
Πράγματα που συνέβησαν όταν ήμουν μικρός
με τραυμάτισαν για όλη μου τη ζωή.
Στα δέκα μου χρόνια, κακοποιήθηκα από κάποιον συγγενή.
Κι αυτό το κουβαλάω μέσα μου σ' όλη μου τη ζωή.
Και δεν μπορούσα να μιλήσω.
Όποτε προσπαθούσα,
βίωνα την απόρριψη.
Μια φορά που προσπάθησα να μιλήσω στη μητέρα μου,
δεν μπόρεσε ν' αντέξει τη σοβαρότητα του θέματος, συγκλονίστηκε,
και κλείστηκε στο δωμάτιό της.
Κι εκείνη την περίοδο, αυτό με έτρωγε μέσα μου.
Από κει και πέρα,
πήρα τελείως την κάτω βόλτα.
ΣΤΗΝ ΕΦΗΒΕΙΑ, Ο ΣΙΓΚΛΕΡ ΕΜΠΛΕΞΕ ΜΕ ΝΑΡΚΩΤΙΚΑ ΚΑΙ ΜΙΚΡΟΕΓΚΛΗΜΑΤΑ.
ΣΕ ΗΛΙΚΙΑ 20 ΕΤΩΝ ΠΛΕΟΝ, ΖΟΥΣΕ ΜΟΝΟΣ ΣΤΟΥΣ ΔΡΟΜΟΥΣ ΤΟΥ ΤΕΞΑΣ.
ΑΡΛΙΝΓΚΤΟΝ, ΤΕΞΑΣ
Όταν μετακόμισα στο Τέξας,
έπεσα πάλι στα ναρκωτικά κι όλα αυτά.
Έκανα ενδοφλέβια χρήση κοκαΐνης, μεθαμφεταμινών.
Κάπνιζα σπιντ, έπινα.
Ζούσα στους δρόμους, λήστευα, έκλεβα, σούφρωνα.
Οτιδήποτε για να επιβιώσω.
Ήταν λες κι η ζωή είχε τελειώσει και τότε ήταν που είπα στον Διάβολο
"Για να δούμε τι μπορείς να κάνεις, Διάβολε,
γιατί ο Θεός δεν νοιάζεται".
Εκείνη τη μέρα που μπήκα στο σαντουιτσάδικο, άλλαξαν πολλά.
ΑΣΤΥΝΟΜΙΚΟ ΤΜΗΜΑ ΑΡΛΙΝΓΚΤΟΝ
ΕΝΑΣ ΛΕΥΚΟΣ ΑΝΔΡΑΣ ΕΙΣΗΛΘΕ ΣΤΟ ΚΑΤΑΣΤΗΜΑ
ΚΑΙ ΛΗΣΤΕΨΕ ΤΟΝ ΤΑΜΙΑ, ΤΖΟΝ ΓΟΥΙΛΙΑΜ ΖΕΛΤΝΕΡ ΤΖ., ΑΠΟΣΠΩΝΤΑΣ 400 ΔΟΛΑΡΙΑ.
Μπήκα μέσα
κι είπα "Σήκω και πήγαινε άδειασε το ταμείο".
Του είπα να βάλει τα λεφτά σε μια σακούλα.
Από τον τρόμο του, έτρεξε στο πίσω δωμάτιο.
Όταν έτρεξε πίσω, τον ακολούθησα.
Όταν γύρισε, τον πυροβόλησα. Έξι φορές στο στήθος.
Ο ΤΑΜΙΑΣ ΤΖΟΝ ΖΕΛΤΝΕΡ ΠΕΘΑΝΕ ΑΚΑΡΙΑΙΑ.
Ο ΣΙΓΚΛΕΡ ΔΙΕΦΥΓΕ ΜΕ 400 ΔΟΛΑΡΙΑ ΑΠΟ ΤΟ ΤΑΜΕΙΟ.
Αφαίρεσα τη ζωή του Τζον εγωιστικά.
Θα πρέπει να ζω για πάντα μ' αυτόν τον πόνο στην καρδιά,
επειδή τον πήρα απ' τους δικούς του.
Θέλω μόνο να πω στην κα Ζέλτνερ και στην οικογένειά της μια συγγνώμη
απ' την ψυχή και την καρδιά μου.
ΝΤΑΛΑΣ, ΤΕΞΑΣ
Ονομάζομαι Τόμι Λενόρ.
Το 1990 ήμουν ντετέκτιβ στο Ανθρωποκτονιών του Άρλινγκτον.
Έχω δουλέψει πολλούς φόνους στα 26 χρόνια υπηρεσίας,
και ποτέ δεν ξεχνάς τέτοιες υποθέσεις,
που είναι τόσο
απολύτως παράλογες και βάναυσες.
Βρισκόμαστε στο μαγαζί με τα σάντουιτς,
όπου διεπράχθη το κακούργημα,
τον Απρίλιο του 1990.
Μπαίνοντας στο μαγαζί, βρήκαμε το θύμα σε μια λίμνη αίματος,
στην περιοχή του γραφείου, στο πίσω μέρος.
Δεν είναι ασυνήθιστο που διεπράχθη φόνος κατά την τέλεση μιας ληστείας.
Το βλέπουμε συνέχεια.
Η βαναυσότητα της υπόθεσης,
η δολοφονία του θύματος, που παρέπεμπε σε εκτέλεση,
αυτό την έκανε αξιοσημείωτη.
Γι' αυτό απέκτησε μεγαλύτερη βαρύτητα απ' ό,τι παρόμοιες υποθέσεις.
Ήταν υπερβολικός φόνος.
Τον πυροβόλησε περισσότερες φορές απ' το απαραίτητο.
Και με θρασύδειλο τρόπο. Πισώπλατα.
Κι όταν έπεσε στο έδαφος, αβοήθητος, πιθανώς ξεψυχώντας, του έριξε κι άλλες.
Αυτό θα πει υπερβολικός φόνος.
Είναι κάποιος που...
το απολαμβάνει.
Βλέπεις ότι πραγματικά απολαμβάνει τον πόνο και τα δεινά που προξενεί.
ΕΞΙ ΗΜΕΡΕΣ ΜΕΤΑ ΤΟΝ ΦΟΝΟ ΤΟΥ ΤΖΟΝ ΖΕΛΤΝΕΡ, ΣΥΝΕΛΗΦΘΗ Ο ΣΙΓΚΛΕΡ,
ΜΕΤΑ ΑΠΟ ΠΛΗΡΟΦΟΡΙΑ ΠΟΥ ΕΔΩΣΕ ΕΝΑΣ ΦΙΛΟΣ ΤΟΥ.
Ο ΣΙΓΚΛΕΡ ΑΜΕΣΩΣ ΟΜΟΛΟΓΗΣΕ ΤΗ ΛΗΣΤΕΙΑ ΚΑΙ ΤΟΝ ΦΟΝΟ.
ΦΟΡΤ ΓΟΥΟΡΘ, ΤΕΞΑΣ
ΤΟ 1991, Ο ΓΚΡΕΓΚ ΜΙΛΕΡ ΑΝΗΚΕ ΣΤΗΝ ΟΜΑΔΑ ΠΟΥ ΑΣΚΗΣΕ ΔΙΩΞΗ ΣΤΟΝ ΣΙΓΚΛΕΡ.
Από τη στιγμή που ανέλαβα την υπόθεση,
ήμουν πεπεισμένος ότι το ζητούμενο και η πραγματική μάχη εδώ θα ήταν
ποια είναι η αρμόζουσα τιμωρία για τον Ντέιλ Σίγκλερ.
Θεωρήσαμε αρμόζον να εισηγηθούμε τη θανατική ποινή,
διότι υπήρχε μια πιθανότητα, αν την απορρίπταμε,
να αποφυλακιζόταν υπό όρους σε 15 χρόνια,
και δεν θεωρούσαμε αρκετό το χρονικό διάστημα.
ΔΙΚΗΓΟΡΙΚΟΣ ΣΥΛΛΟΓΟΣ ΚΟΜΗΤΕΙΑΣ ΤΑΡΑΝΤ
Κάθε φόνος είναι άσχημος.
Δεν υπάρχει καλός φόνος,
μα θεώρησα τα γεγονότα και τις περιστάσεις της υπόθεσης ιδιαιτέρως ειδεχθή.
Όταν δολοφονήθηκε ο Τζον Ζέλτνερ,
απείχε τρεις τέσσερις εβδομάδες από τα 31α γενέθλιά του.
Μιλήσαμε με τον υπεύθυνο του καταστήματος και τους συναδέλφους του Τζον Ζέλτνερ,
οι οποίοι τον περιέγραψαν ως πολύ εργατικό, καλό νέο άντρα.
Ο Ντέιλ Σίγκλερ ήξερε ότι ο Τζον Ζέλτνερ
θα δούλευε μόνος του στο μαγαζί με τα σάντουιτς,
αλλά εκείνος επέλεξε το συγκεκριμένο κατάστημα
και να ληστέψει κάποιον που τον γνώριζε.
ΑΡΧΙΣΕ Η ΔΙΚΗ ΓΙΑ ΤΟΝ ΘΑΝΑΤΟ ΣΤΟ ΣΑΝΤΟΥΙΤΣΑΔΙΚΟ
Ο ΣΙΓΚΛΕΡ ΕΙΠΕ ΣΕ ΦΙΛΟΥΣ ΟΤΙ ΓΝΩΡΙΖΕ ΤΟΝ ΖΕΛΤΝΕΡ ΚΑΙ ΔΕΝ ΤΟΝ ΣΥΜΠΑΘΟΥΣΕ,
ΣΥΜΦΩΝΑ ΜΕ ΕΝΟΡΚΗ ΚΑΤΑΘΕΣΗ ΜΕΤΑ ΑΠΟ ΕΝΤΑΛΜΑ ΣΥΛΛΗΨΗΣ.
Κι ο Ντέιλ Σίγκλερ μπήκε στο μαγαζί, έκατσε,
έπιασε την κουβέντα με τον Ζέλτνερ,
του έκανε τράκα ένα τσιγάρο.
Συζήτησαν διάφορα θέματα.
Και λίγα λεπτά μετά, τον εκτελεί με συνοπτικές διαδικασίες
για όποιο ποσό υπήρχε στο ταμείο.
Μια ιδιαίτερα ανάλγητη πράξη, κατ' εμέ.
Θεωρώ πως ο Ντέιλ, στην κατάσταση που ήταν,
μπαίνοντας στο μαγαζί σκεφτόταν να μην αφήσει κανέναν μάρτυρα,
και ήξερε πως ο Ζέλτνερ θα τον αναγνώριζε
και θα έλεγε στην αστυνομία, πέντε λεπτά αφότου θα έφευγε εκείνος,
ότι ο τύπος που τον λήστεψε ήταν γνωστός του και λεγόταν Ντέιλ Σίγκλερ.
Μερικές φορές, η απλούστερη εξήγηση είναι και η καλύτερη.
ΤΗΝ 1η ΜΑΡΤΙΟΥ 1991, Ο ΣΙΓΚΛΕΡ ΚΡΙΘΗΚΕ ΕΝΟΧΟΣ
ΓΙΑ ΤΟΝ ΦΟΝΟ ΕΚ ΠΡΟΜΕΛΕΤΗΣ ΤΟΥ ΤΖΟΝ ΖΕΛΤΝΕΡ.
Η ΠΟΙΝΗ ΤΟΥ ΔΟΛΟΦΟΝΟΥ ΕΙΝΑΙ Ο ΘΑΝΑΤΟΣ
Ο ΕΝΟΠΛΟΣ ΤΟΥ ΣΑΝΤΟΥΙΤΣΑΔΙΚΟΥ ΑΚΟΥΣΕ ΨΥΧΡΑΙΜΟΣ ΤΗΝ ΕΤΥΜΗΓΟΡΙΑ
Έγινα θανατοποινίτης το '91.
Όταν ήρθαν και με πήραν,
με έβαλαν στις αλυσίδες με τους άλλους.
Προχωρήσαμε προς την πτέρυγα θανατοποινιτών,
και...
φτάνοντας στον διάδρομο,
ένας φύλακας είπε "Περνά ο νεκρός", όπως στο Το Πράσινο Μίλι,
σαν να αστειευόταν.
ΠΤΕΡΥΓΑ ΘΑΝΑΤΟΠΟΙΝΙΤΩΝ
Τότε ήταν...
που συνειδητοποίησα τις συνέπειες των επιλογών μου.
Άλλαξα τελείως τη ζωή μου ως θανατοποινίτης.
Εκείνη την πρώτη μέρα έκανα έκκληση στον Θεό.
Είπα "Θεέ μου, ήσουν δίπλα μου σ' όλη μου τη ζωή.
Με πλησίασες όταν ήμουν μικρός.
Φανερώσου, Θεέ μου, σε παρακαλώ.
Δείξε μου την παντοδυναμία Σου. Ρίξε το φως Σου επάνω μου, Θεέ.
Δείξε μου πως έχω σκοπό".
Τότε άρχισα ν' ακούω μια φωνούλα
που μου έλεγε "Ηρέμησε, όλα θα πάνε καλά".
Και...
αυτό ήταν...
αυτό ήταν ο Θεός.
Άρχισα να παλεύω, λοιπόν,
να μην παραιτηθώ.
ΤΟ 1993, ΤΟ ΤΕΞΑΣ ΤΡΟΠΟΠΟΙΗΣΕ ΤΟΥΣ ΝΟΜΟΥΣ ΠΕΡΙ ΕΠΙΛΟΓΗΣ ΕΝΟΡΚΩΝ.
ΑΡΓΟΤΕΡΑ ΤΗΝ ΙΔΙΑ ΧΡΟΝΙΑ, ΟΙ ΣΥΝΗΓΟΡΟΙ ΤΟΥ ΣΙΓΚΛΕΡ ΙΣΧΥΡΙΣΤΗΚΑΝ
ΠΩΣ ΟΙ ΑΛΛΑΓΕΣ ΣΤΗΝ ΕΠΙΛΟΓΗ ΕΝΟΡΚΩΝ ΑΚΥΡΩΝΑΝ ΤΗ ΘΑΝΑΤΙΚΗ ΠΟΙΝΗ ΤΟΥ.
ΤΟ 1994, ΜΕΤΑ ΑΠΟ ΤΡΙΑΜΙΣΙ ΧΡΟΝΙΑ ΩΣ ΘΑΝΑΤΟΠΟΙΝΙΤΗΣ,
Ο ΣΙΓΚΛΕΡ ΚΑΤΑΔΙΚΑΣΤΗΚΕ ΕΚ ΝΕΟΥ ΣΕ ΙΣΟΒΙΑ ΚΑΘΕΙΡΞΗ.
Αν μ' είχαν εκτελέσει, θα μου άξιζε.
Μα θεωρώ πως ο Θεός είχε σπουδαιότερο σχέδιο και σκοπό για μένα.
Ο ΣΙΓΚΛΕΡ ΛΕΕΙ ΟΤΙ ΕΚΤΟΤΕ ΑΦΙΕΡΩΣΕ ΤΗ ΖΩΗ ΤΟΥ ΣΤΟΝ ΘΕΟ.
ΠΛΕΟΝ ΕΙΝΑΙ ΧΕΙΡΟΤΟΝΗΜΕΝΟΣ ΙΕΡΕΑΣ.
Πλέον βρίσκομαι στη φυλακή 27 χρόνια και πέντε μήνες.
Μπήκα μέσα στα 21 μου χρόνια. Ένα χαμένο, διαταραγμένο παιδί.
Είμαι ένας 50χρονος άντρας πλέον,
που έχει πασχίσει να βελτιωθεί, να επανενταχθεί.
Βλέπω τον Θεό καθημερινά. Μελετώ τον Λόγο Του τρεις τέσσερις ώρες τη μέρα.
Προσπαθώ να βοηθώ άλλους, να τους προσεγγίζω.
Όλο μου το πεπρωμένο έχει χαραχτεί από τον Λόγο του Θεού.
Είμαι ζωντανή μαρτυρία και κινούμενο θαύμα.
Δοξασμένος ο Κύριος και Σωτήρ μου, Ιησούς Χριστός,
και στο εξής, θα βαδίζω με τη χάρη Του.
ΠΟΛΙΤΕΙΑ ΤΕΞΑΣ ΕΝΑΝΤΙΟΝ ΝΤΕΪΛ ΓΟΥΕΪΝ ΣΙΓΚΛΕΡ
Το πιο μοναδικό
σε αυτήν την υπόθεση, θεωρώ, είναι ο λόγος που ανετράπη.
Θα έλεγα πως ο Ντέιλ Σίγκλερ
πιθανώς είναι πολύ τυχερός άνθρωπος,
διότι αν δεν γινόταν
η αλλαγή του νόμου περί επιλογής ενόρκων, έχοντας αναδρομική ισχύ,
θεωρώ πολύ πιθανό να είχε εκτελεστεί
μέσα στη δεκαετία του '90 στο Τέξας.
ΔΥΟ ΧΡΟΝΙΑ ΜΕΤΑ
ΟΤΑΝ Ο ΣΙΓΚΛΕΡ ΚΑΤΑΔΙΚΑΣΤΗΚΕ ΣΕ ΙΣΟΒΙΑ, ΜΙΑ ΔΙΑΤΑΞΗ ΤΟΥ ΤΕΞΑΝΟΥ ΝΟΜΟΥ ΥΠΑΓΟΡΕΥΕ
ΟΤΙ ΤΥΧΟΝ ΑΠΟΦΥΛΑΚΙΣΗ ΥΠΟ ΟΡΟΥΣ ΘΑ ΣΥΖΗΤΙΟΤΑΝ ΜΕΤΑ ΑΠΟ 30 ΧΡΟΝΙΑ.
Ο ΣΙΓΚΛΕΡ ΒΡΙΣΚΕΤΑΙ ΠΛΕΟΝ ΣΤΗ ΦΥΛΑΚΗ 29 ΧΡΟΝΙΑ ΚΑΙ 4 ΜΗΝΕΣ.
ΛΙΜΝΗ ΚΕΪΝΤ, ΤΕΞΑΣ
Έιντζελ, Τίλι.
Κάποιος. Ελάτε.
Τίλι!
ΚΑΡΟΛ ΓΟΥΙΤΓΟΥΟΡΘ
Πρωτογνώρισα τον Ντέιλ στη Μονάδα Γουέιν Σκοτ,
στο Άνγκλετον.
Είχα πάει επισκεπτήριο στον προγονό μου,
όταν εμφανίστηκε απ' την πόρτα ο Ντέιλ.
Ο Πιτ μάς σύστησε, και ήταν λες και...
Ήταν πραγματικά ένας γλυκύτατος άνθρωπος.
Έλα δω. Καλά είναι η μαμά. Μπράβο, κορίτσι μου.
Πεινάς;
Με λένε Κάρολ
και είμαι 71 ετών.
Ζω μόνη μου σε ένα τροχόσπιτο,
στο αγροτικό Τέξας.
Η Μις Κίτι πρέπει να είναι περίπου 16, ίσως και 17 ετών.
Είναι η γριούλα του σπιτιού, σαν εμένα.
Κι έχω κι άλλες τρεις.
Αυτή είναι η Έμπονι.
Αυτήν τη βρήκα στο νεκροταφείο και τη μεγάλωσα από νεογέννητο βασικά.
Μπράβο, κορίτσι μου.
Πάντα ήμουν άνθρωπος που βοηθούσε τους αβοήθητους
και τους παραπεταμένους.
Πάντα το είχα μέσα μου, υποθέτω.
Με χρειάζονται
και, μέχρι ενός σημείου, τις χρειάζομαι κι εγώ.
Το ίδιο ισχύει με τους ανθρώπους.
Με τον Ντέιλ αρχίσαμε να αλληλογραφούμε
όταν μου ζήτησε ο προγονός μου να του γράψω.
Αλληλογραφούμε εννέα χρόνια, λοιπόν.
Πρέπει να έχω πάνω από 200 γράμματα από εκείνον.
Πάντα ξεκινάει τα γράμματά του με τον ίδιο τρόπο:
"Ο Θεός να σ' έχει καλά και πάντα πλησίον της στοργικής Χείρας Του.
Βρίσκομαι στη Μονάδα Κάρολ Βανς". Α, είναι όταν πρωτοπήγε εκεί.
"Ανυπομονώ να ξεκινήσω το πρόγραμμα.
Μου έδωσαν δουλειά στα πλυντήρια, μα δεν έχω ξεκινήσει ακόμη".
Η σχέση μας αναπτύχθηκε με τα χρόνια.
Πήγα και τον επισκέφθηκα,
οπότε καταφέραμε να γνωριστούμε καλύτερα.
Δεν έχει κανέναν άλλον στο Τέξας, οπότε...
ανέλαβα εγώ να σταθώ στο πλευρό του.
Και τότε άρχισε να με λέει "μαμά Κάρολ".
Είμαι η δεύτερη μαμά του, απ' ό,τι λέει ο ίδιος.
"Αγαπητή μαμά Κάρολ...
ο Θεός να σ' έχει καλά, και πάντα..."
"Ο Θεός είναι καλός, μαμά".
Με τις επισκέψεις και τα γράμματα έχουμε ανοιχτεί πολύ μεταξύ μας.
"Είσαι ένα πολύτιμο δώρο του Επουράνιου Πατέρα μου.
Ο φύλακας άγγελός μου,
θαυμάσια ριζωμένη μέσα στην προσηνή αγάπη του Θεού".
Κι εδώ έγραψε "831".
Το οποίο σημαίνει
οκτώ γράμματα, τρεις λέξεις,
ένα νόημα:
Σ' αγαπώ.
Είναι ξεχωριστός άνθρωπος.
ΤΡΙΑ ΧΡΟΝΙΑ ΤΩΡΑ, Η ΚΑΡΟΛ ΠΕΡΙΜΕΝΕΙ ΝΑ ΜΑΘΕΙ
ΑΝ Η ΠΟΛΙΤΕΙΑ ΤΟΥ ΤΕΞΑΣ ΘΑ ΕΓΚΡΙΝΕΙ ΤΗΝ ΑΠΟΦΥΛΑΚΙΣΗ ΥΠΟ ΟΡΟΥΣ ΤΟΥ ΝΤΕΪΛ.
ΑΝ ΕΓΚΡΙΘΕΙ, ΘΑ ΠΡΕΠΕΙ ΝΑ ΠΑΡΑΜΕΙΝΕΙ ΣΤΗΝ ΠΟΛΙΤΕΙΑ
ΚΑΙ ΝΑ ΔΗΛΩΣΕΙ ΜΙΑ ΜΟΝΙΜΗ ΔΙΕΥΘΥΝΣΗ.
Δεν μπορώ να θυμηθώ πότε ακριβώς
με ρώτησε ο Ντέιλ αν...
θα συμφωνούσα να μείνει στο σπίτι μου,
μα διέκρινα πως, όταν με ρώτησε για πρώτη φορά,
ήταν πολύ διστακτικός,
διότι πιστεύω πως φοβήθηκε μήπως αρνιόμουν.
Είχα τις επιφυλάξεις μου μόνο για μια στιγμή,
αλλά μετά σκέφτηκα
"Ποιο είναι το σωστό;"
Και βασικά...
ζήτησα αμέσως μια απάντηση από τον Θεό,
κι ο Θεός έλεγε "Αυτός ο άνθρωπος σε χρειάζεται", οπότε...
τελικά είπα "Εντάξει, ναι".
Μόνο αυτό θέλω να κάνω. Να τον βοηθήσω να κάνει μια νέα αρχή.
ΜΟΝΑΔΑ ΜΠΟΦΟΡΝΤ Χ. ΤΖΕΣΤΕΡ ΙΙΙ, ΤΕΞΑΣ
ΤΟ 2019, Ο ΣΙΓΚΛΕΡ ΕΜΑΘΕ ΝΕΟΤΕΡΑ
ΑΝΑΦΟΡΙΚΑ ΜΕ ΤΗΝ ΑΙΤΗΣΗ ΑΠΟΦΥΛΑΚΙΣΗΣ ΤΟΥ ΥΠΟ ΟΡΟΥΣ.
Το φοράω στον λαιμό;
Λοιπόν...
σήμερα είχες νέα.
Μάλιστα, κύριε.
Σήμερα έμαθα ότι...
ετοιμάζομαι να αποφυλακιστώ.
Την Τρίτη.
Μπαίνω στο 30ό έτος φυλάκισης.
Και είναι...
τεράστια ευλογία,
γιατί ποτέ δεν περίμενα να έρθει αυτή η μέρα.
Ήμουν πανευτυχής.
Και συνεχίζω να είμαι...
συγκινημένος.
Φοβάμαι λίγο,
γιατί λείπω τόσο καιρό.
Δοξάζω κι ευχαριστώ τον Θεό που μου έχει δώσει μια δεύτερη ευκαιρία.
Το δυσκολότερο θα είναι
η προσπάθεια να προσαρμοστώ,
διότι ζούσα απομονωμένος μέσα σε μια μικρή κοινότητα.
Μου λένε συνέχεια πως δεν μπορώ καν να διανοηθώ πώς είναι η ζωή,
πώς είναι η κοινωνία, πόσο έχει αλλάξει.
Μου έχουν πει ότι πήγαν στο εμπορικό κέντρο
κι ανακατεύτηκαν απ' τα χρώματα και την κίνηση.
Όσο ήμουν έξω, δεν υπήρχαν κινητά τηλέφωνα.
Πάρα πολλά πράγματα δεν υπήρχαν στην κοινωνία
όταν μπήκα εδώ.
Η Κάρολ Γουίτγουορθ είναι μια ευλογία, γιατί χωρίς τη μαμά Κάρολ
δεν θα είχα ένα σπίτι κι εγώ.
Η μαμά Κάρολ είναι βράχος.
Είναι μια παραδοσιακή επαρχιώτισσα, μα δυνατή,
έχει ακεραιότητα, αγάπη, εντιμότητα.
Είναι τεράστια ευλογία για μένα.
Ξέρω πως θα είναι δύσκολη μάχη.
Ο κόσμος πιστεύει πως είσαι ένα τέρας,
ένα κτήνος,
ότι δεν έχεις αλλάξει, ότι δεν μπορείς ν' αλλάξεις.
Κάποτε, όμως, θα αλλάξουν γνώμη.
Το πιστεύω ακράδαντα,
διότι δεν είμαι το χαμένο, διαταραγμένο, φορτισμένο παιδί του παρελθόντος.
Είμαι ένας ώριμος, συγκεντρωμένος, αποφασιστικός άνθρωπος του Θεού πλέον.
Ζητώ μόνο μια ευκαιρία απ' τον κόσμο,
διότι ο χρόνος αποκαλύπτει τα πάντα.
ΜΑΟΥΝΤΕΝ ΧΟΜ, ΚΑΝΣΑΣ
ΤΡΙΑΝΤΑ ΧΡΟΝΙΑ ΜΕΤΑ ΑΠΟ ΤΟΝ ΦΟΝΟ ΤΟΥ ΤΖΟΝ,
Η ΟΙΚΟΓΕΝΕΙΑ ΖΕΛΤΝΕΡ ΑΚΟΜΗ ΔΥΣΚΟΛΕΥΕΤΑΙ ΝΑ ΔΙΑΧΕΙΡΙΣΤΕΙ ΤΗΝ ΑΠΩΛΕΙΑ ΤΗΣ.
Ο Τζόνι Μπιλ ήταν απ' τους καλύτερους ανθρώπους.
Καθόταν εκεί κι έπινε την μπίρα του,
κι έκανε τους άλλους να γελάνε με ανέκδοτα.
Κοινωνικός άνθρωπος.
Ονομάζομαι Φόρεστ Άλαν Ζέλτνερ.
Ο Τζόνι είναι ετεροθαλής αδελφός μας.
Ήταν ο πρωτότοκος του πατέρα μου.
Τον έλεγαν Τζον Γουίλιαμ Ζέλτνερ, το όνομα του πατέρα μου,
μα όλοι τον φώναζαν Τζόνι Μπιλ.
Ο ΤΖΟΝ ΓΟΥΙΛΙΑΜ ΖΕΛΤΝΕΡ ΔΙΕΝΥΕ ΤΗ ΔΕΚΑΕΤΙΑ ΤΩΝ 20
ΟΤΑΝ ΞΑΝΑΣΜΙΞΕ ΜΕ ΤΟΥΣ ΕΤΕΡΟΘΑΛΕΙΣ ΑΔΕΛΦΟΥΣ ΤΟΥ.
Ο Τζόνι Μπιλ μάς αναζήτησε, κι έτσι τον γνωρίσαμε.
Αυτομάτως, υπήρξε δέσιμο και επικοινωνία μεταξύ μας.
Ήμασταν πάρα πολύ δεμένοι.
Ο Τζον ήταν έξω καρδιά.
Όλοι τον ήθελαν για παρέα.
Ζούσε για να βοηθά τους άλλους.
Πολλοί που γνώριζαν τον αδελφό μου ήξεραν ότι ήταν γκέι, το έλεγε ανοιχτά.
Το ήξερε ο πατέρας μου, όλη η οικογένεια.
Το αποδεχθήκαμε όλοι,
και καταλάβαμε πως αυτός είναι ο Τζόνι Μπιλ κι έτσι θα είναι.
Και πάλι θα τον αγαπάμε.
Είμαι ο Τζον Χάρλαν Ζέλτνερ.
Ο Τζόνι Μπιλ μπήκε στη ζωή μου γύρω στα 16 μου,
και μιλούσαμε καθημερινά.
Κάθε μέρα.
Δεν είχαμε ανταλλάξει ποτέ κακιά κουβέντα.
Κι αυτό σπανίζει, ξέρετε.
Μας λείπει πολύ.
Δεν συνειδητοποιείς πόσο γρήγορα περνά η ζωή.
Νομίζεις πως θα είσαι για πάντα εδώ. Όχι.
Ανά πάσα στιγμή, ίσως να...
φύγεις.
Να πεθάνεις ξαφνικά.
Ήταν πολύ δύσκολο ν' ακούς πως ο αδελφός σου είναι νεκρός.
Ήταν πολύ δύσκολο για μένα, για τον πατέρα μου,
καθώς και για τον μικρότερο αδελφό μου.
Τσατίστηκα πολύ. Ναι, πάρα πολύ.
Μου είχαν περάσει πράγματα απ' το μυαλό που θα ήθελα να κάνω, μα δεν τα έκανα.
Όταν έμαθα ότι καταδικάστηκε σε θάνατο χάρηκα,
αλλά ταυτόχρονα,
ήθελα να εκτελεστεί επιτόπου η θανατική ποινή.
Ήθελα να θανατωθεί.
Όταν έμαθα ότι δεν θα εκτελεστεί, πάλι...
θύμωσα πολύ.
Δεν θα έπρεπε να ζει, και τώρα βγαίνει.
Όχι. Δεν λειτούργησε σωστά το σύστημα.
Όταν έμαθα ότι θα αποφυλακιστεί υπό όρους, ήταν λες κι άρχισε ξανά ο εφιάλτης.
Ούτε καν ειδοποιηθήκαμε.
Δεν μας το είπε κανείς. Δεν είπαν κουβέντα.
Το δικαστικό σύστημα μας απογοήτευσε.
Το θεωρώ αηδίες.
Το Τέξας πρέπει να επανεξετάσει όλο το δικαστικό του σύστημα,
στο 100%.
Όταν κάνεις τέτοιο φόνο, δεν πρέπει να ξαναδείς το φως της μέρας. Ποτέ.
Τον θεωρώ τεράστιο κίνδυνο για την κοινωνία.
Πιστεύω πως θα σκοτώσει ξανά.
Σύντομα.
ΛΙΜΝΗ ΚΕΪΝΤ, ΤΕΞΑΣ
ΠΑΡΑΜΟΝΕΣ ΤΗΣ ΑΠΟΦΥΛΑΚΙΣΗΣ ΤΟΥ ΝΤΕΪΛ
Το δωμάτιο του Ντέιλ.
Πολύ μεγαλύτερο απ' αυτό που έχει συνηθίσει.
Ο Ντέιλ πάντα θα έχει την ταμπέλα του φονιά.
Και πολλοί άνθρωποι δεν θα του δώσουν
τη δυνατότητα ή την ευκαιρία
να τους δείξει τι άνθρωπος είναι τώρα.
Η οικογένειά μου είχε επιφυλάξεις.
Η κύρια ανησυχία τους είναι ότι σκότωσε άνθρωπο,
άρα ίσως σκοτώσει κι εμένα.
ΕΓΓΟΝΟΣ ΤΗΣ ΚΑΡΟΛ ΚΑΙ ΣΥΝΤΡΟΦΟΣ
Συγκεκριμένα είπαν "Παλάβωσες; Είσαι τρελή; Γιατί;"
Δεν καταλαβαίνουν γιατί.
Θέλουν χρόνο για να πειστούν.
Πόσο καιρό είναι στη φυλακή;
Τριάντα χρόνια.
-Για τι; -Για φόνο.
Ποιον...
Δεν ξέρω.
Πόσες φορές τον έχεις δει;
Πήγα να τον δω
τρεις με τέσσερις φορές ίσως.
Πήγα να τον δω δύο φορές...
όχι, τρεις φορές,
από τότε που κρατείται στη μονάδα που είναι τώρα.
Ξέρω ότι ανησυχείτε όλοι.
Φοβάστε πως εφόσον δολοφόνησε κάποιον,
θα δολοφονήσει ξανά.
Ότι θα σκοτώσει πάλι.
Και όχι. Δεν θα το κάνει αυτό.
Στη φυλακή τον αποκαλούν "Ο Καλοκάγαθος Γίγαντας".
-Αλήθεια; -Ναι.
-Σ' αγαπώ, γιαγιάκα. -Κι εγώ.
Γεια σου, μωρό μου.
Όλα θα πάνε μια χαρούλα.
Περάστε να δείτε κι εσείς τον Ντέιλ. Όλα θα πάνε καλά.
-Να μου πεις όταν έρθει. -Έγινε.
Η Κάρολ είναι ψυχούλα. Καλή.
Βλέπει το καλό στους άλλους.
Προτιμά να βλέπει το καλό.
Είναι καλόκαρδη,
και δεν θέλω εκείνος ο τύπος
να κάνει καμιά τρέλα και να προσπαθήσει να σκοτώσει εμάς, εκείνη, οποιονδήποτε.
Δεν νομίζω να το κάνει.
Ούτε καν τον γνωρίζεις. Πώς το ξέρεις;
Οι άνθρωποι αλλάζουν.
Δεν το νομίζω.
Η ΗΜΕΡΑ ΤΗΣ ΑΠΟΦΥΛΑΚΙΣΗΣ ΤΟΥ ΝΤΕΪΛ
Ξύπνησα στις τέσσερις,
γιατί χτύπησε το ξυπνητήρι,
κι ένιωθα λες και μόλις μ' είχε πάρει ο ύπνος.
Σκέφτηκα "Σοβαρά τώρα; Κιόλας;"
Νιώθω τα συναισθήματα να συσσωρεύονται.
Και σκέφτομαι
"Ψυχραιμία, διαχειρίσου το ήρεμα,
όλα θα πάνε τέλεια".
Μα ξέρω πως όταν φτάσω εκεί και δω τον Ντέιλ,
θα με πλημμυρίσει το συναίσθημα.
Σίγουρα θα είναι μια ξεχωριστή στιγμή, που...
δεν θα ξεχάσουμε ποτέ.
Είχα κάποιες φευγαλέες στιγμές...
αμφιβολίας.
Μπορεί να μου έρθει ξαφνικά κι απλώς το βγάζω απ' το μυαλό μου.
Δεν θέλω να σκέφτομαι ότι πήρα λάθος απόφαση.
Πλησιάζουμε στη μονάδα πλέον,
οπότε...
Ετοιμάζομαι να στρίψω.
Δεν ξέρω πώς να το εξηγήσω, μα νιώθω πως όντως έχει αλλάξει, και...
δεν είναι πια ο ίδιος.
Το νιώθω βαθιά μέσα μου.
Όλα θα πάνε καλά. Θα είναι τέλεια.
Αν ο Ντέιλ τα κάνει όλα αυτά για να μ' εκμεταλλευτεί,
τότε, θα πάρει αυτό που του αξίζει
την Ημέρα της Κρίσης.
Υποτιτλισμός: Εύα Τανταλίδου